৫ রূপকভাবে বললে, একজন মেষপালক ও তার মেষদের মধ্যে যে-সম্পর্ক রয়েছে, সেটার ভিত্তি হচ্ছে পরস্পরকে জানা এবং পরস্পরের ওপর নির্ভরতা। একজন মেষপালক তার মেষদের সম্বন্ধে সমস্তকিছু জানেন আর মেষপালও তাদের মেষপালককে জানে ও তার ওপর নির্ভর করে। তারা তার রব চেনে ও সেইসঙ্গে এর বাধ্য হয়। “আমি আমার নিজের সকলকে [মেষদেরকে] জানি, এবং আমার নিজের সকলে [মেষপাল] আমাকে জানে,” যিশু বলেছিলেন। মণ্ডলী সম্বন্ধে তাঁর যে কেবল ভাসা ভাসা জ্ঞান রয়েছে এমন নয়। এখানে যে-গ্রিক শব্দটিকে ‘জানা’ হিসেবে অনুবাদ করা হয়েছে, তা “ব্যক্তিগতভাবে ও গভীরভাবে জানাকে” নির্দেশ করে। হ্যাঁ, উত্তম মেষপালক তার মেষদেরকে ব্যক্তিগতভাবে জানেন। তিনি তাদের প্রত্যেকের চাহিদা, দুর্বলতা ও ক্ষমতা সম্বন্ধে জানেন। তার মেষপাল সম্বন্ধে কোনো কিছুই আমাদের আদর্শ যিশু খ্রিস্টের দৃষ্টি এড়ায় না। আর মেষপালও মেষপালককে পুরোপুরিভাবে জানে এবং তার পরিচালনার ওপর নির্ভর করে।